钦定古今图书集成/历象汇编/岁功典/第015卷 > 永平府
## 钦定古今图书集成/历象汇编/岁功典/第015卷 > 永平府

猪日祭墓，遍礼群神，交宴亲友少年。自鸡至马，随意
闲游，或演习弦歌，或番弄博戏，或听说偈唱词，或看
踼球舞棒。谷日稍止，旬浃炊面为茧，以祈蚕功。越二
日而浃辰矣。并晴明无风，则以日卜月，而岁大吉。又
二日，女辍鍼名忌讳。是日或先试灯设席，廿四日以
鼠会亲。是宵燃灯，一岁作耗。故禁火。五日曰“填仓”，农
家蒸饭、炊糕。五更用灶灰于前院画地成窖，为梯囤
形，或撒五谷，以砖石压之，为岁丰盈兆，而农出郊矣。
雨水节后占“天阴，宜农。”